Nr. L 129/20 De Europæiske Fællesskabers Tidende 15. 5. 86 KOMMISSIONENS FORORDNING (EØF) Nr. 1426/86 af 14. maj 1986 om den udløsende begivenhed for retten til støtte til privat oplagring af hør- og hampefibre KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det europæiske økonomiske Fællesskab, under henvisning til Rådets forordning (EØF) nr. 1308/70 m2af 29. juni 1970 om den fælles markedsordning for hør og hamp (!), senest ændret ved forordning (EØF) nr. 3768/ 85 ), særlig artikel 5, stk. 3, og ud fra følgende betragtninger : I henhold til artikel 5, stk. 1, i forordning (EØF) nr. 1308/70 ydes der støtte til dem, der ligger inde med hør- og hampefibre, og som har indgået en kontrakt om privat oplagring ; Rådets forordning (EØF) nr. 1676/85 af 11. juni 1985 om regningsenhedens værdi og om de omregningskurser, der skal anvendes i den fælles landbrugspolitik (?), indeholder bestemmelserne vedrørende de kurser for omregning mellem ECU og de nationale valutaer, der skal anvendes i forbindelse med den fælles landbrugspolitik, og vedrø- rende konsekvenserne af fastsættelsen af landbrugsomreg- ningskursen ; ved artikel 4 i nævnte forordning er det fast- sat, at ændring af en landbrugsomregningskurs berører de beløb, for hvilke den udløsende begivenhed indtræffer, efter at den nye landbrugsomregningskurs er trådt i kraft ; den udløsende begivenhed for retten til støtte i forbin- delse med indgåelse af en kontrakt om privat oplagring af hør- og hampefibre bør derfor fastlægges ; i henhold til artikel 5 i forordning (EØF) nr. 1676/85 forstås ved udløsende begivenhed blandt andet indgåelse af en kontrakt ; datoen for indgåelsen af kontrakten fore- kommer at være den bedst egnede i forbindelse med oplagring af hør- og hampefibre ; det bør derfor fastsættes, at den udløsende begivenhed for retten til støtte til privat oplagring af hør- og hampefibre indtræder på datoen for indgåelsen af kontrakten om oplagring ; de i denne forordning fastsatte foranstaltninger er i over- ensstemmelse med udtalelse fra Forvaltningskomiteen for Hør og Hamp — UDSTEDT FØLGENDE FORORDNING : Artikel 1 Ved anvendelsen af artikel 5 i forordning (EØF) nr. 1676/85 betragtes den udløsende begivenhed for støtte til privat oplagring af hør- og hampefibre som indtrådt på datoen for indgåelsen af oplagringskontrakten mellem den, der ligger inde med — disse  fibre, og interventionsorganet. Artikel 2 Denne forordning træder i kraft dagen efter offentliggø- relsen i De Europæiske Fællesskabers Tidende. Den anvendes på kontrakter, der er indgået fra og med den 6. februar 1986. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 14. maj 1986. () EFT nr. L 146 af 4. 7. 1970, s. 1. (å EFT nr. L 362 af 31. 12. 1985, s. 8. () EFT nr. L 164 af 24. 6. 1985, s. 1. På Kommissionens vegne Frans ANDRIESSEN Næstformand